Preĝejo de la ikono de Dipatrino Kuracistino (Jalutorovsko)

La Preĝejo de la ikono de Dipatrino Kuracistino () estas la ortodoksa hospitala preĝejo ĉe la hospitalo N 23 en Jalutorovsko (Tjumena provinco, Rusio). Ĝi estis konstruita en 2006–2016.

 Historio 

La  estis subskribita interkonsento pri kunlaboro inter la hospitalo N 23 kaj la Endormiĝa-Nikolaa preĝejo surbaze de kiu en la hospitalo estis establita preĝoĉambro. En 2006 estis fondita la fratinaro, en kiu en 2016 servis 9 fratinoj. En 2008 aperis du pliaj preĝoĉambroj en la Jalutorovska Psikoneŭrologia Internulejo.

Pastro de la Endormiĝa-Nikolaa preĝejo Georgij Sannikov rememoris, ke foje li telefonis al komercisto Stanislav Matuŝkin, tiutempe direktoro de la fabriko Strojmaŝ (Tjumeno), kies infanaĝo pasis en Jalutorovsko, kaj petis lian helpon pri konstruado de dimanĉa lernejo. La komercisto demandis ĉu necesas pli helpo kaj la pastro rakontis pri la ideo konstrui la hospitalan kapelon. Post 2 horoj Stanislav Matuŝkin venis al la hospitalo N 23, rekte de alia hospitalo kie li trapasis gutigadon. Kune kun la ĉefkuracisto de la urba hospitalo de Jalutorovsko Aleksandr Smagin ili triope elektis lokon por la konstruota kapelo — surloke de deetruita infekta fako. Stanislav Matuŝkin senprokraste komencis la konstruadon. Li mortis la  kaj estis sepultita apud la preĝejo.

En februaro 2006 la ĉefkuracisto Aleksandr Smagin sendis al pastro Georgij Sannikov leteron, en kiu li petis konstrui ĉe la hospitalo kapelon, ĉar la funkciinta tiutempe preĝoĉambro jam ne povis enspacigi ĉiujn dezirintojn. Post ricevi aprobon de la ĉefepiskopo de Tobolsko kaj Tjumeno Dimitrij (Kapalin) oni preparis la terenon kaj faris sur tiu loko diservon. En 2008 estis instalitaj la kupoloj, en 2009 aperis la sonorilturo.

En 2012 metropolito Dimitrij (Kapalin) aprobis konstruadon de la Domo de Karitato apud la preĝejo. La konstruadon aŭspiciis deputito de la Tjumena Provinca Dumao Vladimir Zimnev, ĝian financadon partoprenis 52 lokaj komercistoj.

En 2014 okazis la unua templofesto.

La  metropolito Dimitrij konsekris la preĝejon kaj la Domon de Karitato () kun refektorio kaj sociala butiko, kies konstruadon partoprenis 52 lokaj komercistoj. Li vizitis la tombon de Stanislav Matuŝkin, premiis lian filinon Tatjana Pavlova, faris krucomarŝon al la preĝejo kaj servis en ĝi liturgion.

 Vidu ankaŭ 
 Preĝejo de la ikono de Dipatrino Kuracistino (Tjumeno)
 Endormiĝa-Nikolaa preĝejo (Jalutorovsko)

 Referencoj 

Ikono de Dipatrino Kuracistino
Kategorio:Religiaj konstruaĵoj finitaj en 2000-2009
Kategorio:Religiaj konstruaĵoj finitaj en 2010-2019
Kategorio:Konstruaĵoj finitaj en 2016
Jalutorovsko
Jalutorovsko